Χορήγηση ή Τροποποίηση Έγκρισης Οργανισμού Εκπαίδευσης Συντήρησης Αεροσκαφών
ΕΣΑΑ Έντυπο 12 (HNMAA Form 12 "Application for ELMAR 147 Approval")
Ο ενδιαφερόμενος οργανισμός οφείλει, πριν την υποβολή της αίτησης, να έρθει σε επικοινωνία με το Τμήμα Αδειών και Εποπτείας Προσωπικού και Φορέων Εκπαίδευσης της ΕΣΑΑ/ΔΑΣΥ προκειμένου: * να δοθούν αναλυτικές πληροφορίες για τη διαδικασία χορήγησης έγκρισης. * να αξιολογηθεί η ικανότητα του οργανισμού να αποκτήσει την αιτούμενη έγκριση. * να διευκρινιστούν οι λεπτομέρειες για την καταβολή του ειδικού τέλους. Η ηλεκτρονική υποβολή της αίτησης γίνεται στο email: admin.dept@hnmaa.mil.gr
Κατάθεση από τον αιτούντα (δια ζώσης ή ταχυδρομικά)
Καταβολή ειδικού τέλους σύμφωνα με την αιτούμενη υπηρεσία, όπως περιγράφεται στην Υ.Α. Υ.ΕΘ.Α. Φ.800/138/415035/Σ.7505/27 Σεπ 21 (ΦΕΚ Β 4853)
Ο αιτούμενος οργανισμός οφείλει να αποδείξει στην ΕΣΑΑ τη συμμόρφωσή του με: τις απαιτήσεις του Τμήματος Α της Ενότητας Α του Παραρτήματος Α του ΕΣΚΑ 147. κατά περίπτωση απαιτήσεις των Τμημάτων Β, Γ και Δ της Ενότητας Α του Παραρτήματος Α του ΕΣΚΑ 147, ανάλογα με το πεδίο εφαρμογής (αντικείμενο παροχής εκπαίδευσης) για το οποίο ο οργανισμός έχει αιτηθεί τη χορήγηση έγκρισης.
Η διαδικασία αφορά σε οργανισμούς που είναι υπεύθυνοι για την παροχή εκπαίδευσης στο προσωπικό που είναι αρμόδιο για την αποδέσμευση σε υπηρεσία στρατιωτικού αεροναυτικού προϊόντος, εξαρτήματος ή συσκευής μετά από συντήρηση.
Ο υπολογισμός του ειδικού τέλους περιγράφεται στην Υ.Α. Υ.ΕΘ.Α. Φ.800/138/415035/Σ.7505/27 Σεπ 21 (ΦΕΚ Β 4853). Η διαδικασία είσπραξης των τιμολογούμενων υπηρεσιών της ΕΣΑΑ περιγράφεται στο Φ.852/1975/Σ.442/18 Φεβ 22/ΓΕΑ/ΟΛΚΑ (ΑΔΑ: 66ΙΞ6-ΠΜΞ).
Το δικαιολογητικό απαιτείται όταν υποβάλλεται αίτηση για πρώτη φορά.
Απαιτήσεις αξιοπλοΐας στρατιωτικών αεροσκαφών και οργάνωση της Εθνικής Στρατιωτικής Αρχής Αξιοπλοΐας (ΕΣΑΑ).
Τιμολόγηση παρεχόμενων υπηρεσιών και οικονομική τακτοποίηση των δοσοληψιών της Εθνικής Στρατιωτικής Αρχής Αξιοπλοΐας (ΕΣΑΑ).
Εθνικός Στρατιωτικός Κανονισμός Αξιοπλοΐας 147 (ΕΣΚΑ 147) - Έκδοση 1.0.
Διαδικασία Είσπραξης τιμολογούμενων υπηρεσιών της Εθνικής Στρατιωτικής Αρχής Αξιοπλοϊας (ΕΣΑΑ).
Σύσταση Εθνικής Στρατιωτικής Αρχής Αξιοπλοΐας (ΕΣΑΑ)
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Το πρώτο βήμα της διαδικασίας περιλαμβάνει την επικοινωνία του ενδιαφερόμενου οργανισμού με το Τμήμα Αδειών και Εποπτείας Προσωπικού και Φορέων Εκπαίδευσης της ΕΣΑΑ/ΔΑΣΥ προκειμένου: 1. να δοθούν αναλυτικές πληροφορίες για τη διαδικασία χορήγησης έγκρισης. 2. να αξιολογηθεί η ικανότητα του οργανισμού να αποκτήσει την αιτούμενη έγκριση.
Η διαδικασία είσπραξης των τιμολογούμενων υπηρεσιών της ΕΣΑΑ περιγράφεται στο Φ.852/1975/Σ.442/18 Φεβ 22/ΓΕΑ/ΟΛΚΑ (ΑΔΑ: 66ΙΞ6-ΠΜΞ).
Το πρόγραμμα επιθεώρησης οριστικοποιείται κατόπιν συμφωνίας μεταξύ της ΕΣΑΑ και του οργανισμού.
Σκοπός της επιθεώρησης είναι ο έλεγχος της συμμόρφωσης του οργανισμού με τις εφαρμοστέες απαιτήσεις του ΕΣΚΑ 147. Σε περίπτωση ανάδειξης ευρημάτων, ο οργανισμός σε συνεργασία με την ΕΣΑΑ καταλήγουν σε κοινά αποδεκτό σχέδιο διορθωτικών ενεργειών με χρονοδιάγραμμα. Η υλοποίηση του σχεδίου ελέγχεται από την ΕΣΑΑ. Ο επικεφαλής της ομάδας επιθεώρησης υποβάλλει τελική αναφορά με τα τεκμήρια της επιθεώρησης, με τα οποία αποδεικνύεται η συμμόρφωση (ή η μη συμμόρφωση) του οργανισμού με τις εφαρμοστέες απαιτήσεις του ΕΣΚΑ 147.
Η εισήγηση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 147.
Η γνωμοδότηση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 147.
Η απόφαση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 147.
Ολοκλήρωση της διαδικασίας χωρίς έκδοση πιστοποιητικού λόγω αδυναμίας συμμόρφωσης του οργανισμού με τις εφαρμοστέες απαιτήσεις του ΕΣΚΑ 147.
Ο ενδιαφερόμενος οργανισμός υποβάλλει εγχειρίδιο (έκθεση) οργανισμού εκπαίδευσης στο οποίο περιγράφεται αναλυτικά το αντικείμενο παροχής εκπαίδευσης (οργάνωση, σύστημα διαχείρισης εκπαίδευσης, διαδικασίες, κλπ). Επίσης, υποβάλλει τα στοιχεία του προσωπικού διοίκησης του οργανισμού μέσω του εντύπου "ΕΣΑΑ Έντυπο 4". Κατά την ανασκόπηση του εγχειριδίου ελέγχονται τα συστατικά στοιχεία του οργανισμού και εκπονείται λίστα ελέγχου που υποβάλλεται στον αιτούντα, με απώτερο σκοπό τη βελτιστοποίηση του περιεχομένου του εγχειριδίου βάσει των εφαρμοστέων απαιτήσεων του ΕΣΚΑ 147. Η διαμόρφωση του εγχειριδίου σε ικανοποιητικό επίπεδο ωριμότητας αποτελεί προϋπόθεση για τη μετάβαση στο επόμενο βήμα της διαδικασίας.
Προκαταρκτικός έλεγχος ικανότητας οργανισμού εκπαίδευσης
Παραλαβή / Αποδοχή αίτησης (ΕΣΑΑ Έντυπο 12)
Παραλαβή / Ανασκόπηση εγχειριδίου οργανισμού εκπαίδευσης και εντύπου "ΕΣΑΑ Έντυπο 4"
Κατάρτιση του προγράμματος επιθεώρησης του οργανισμού
Υποβολή εισήγησης στο Συμβούλιο Αξιοπλοΐας της ΕΣΑΑ
Γνωμοδότηση Συμβουλίου Αξιοπλοΐας της ΕΣΑΑ
Έκδοση Πιστοποιητικού Έγκρισης Οργανισμού Εκπαίδευσης Συντήρησης Αεροσκαφών
Ιστοσελίδα Εθνικής Στρατιωτικής Αρχής Αξιοπλοΐας (ΕΣΑΑ)